
Despues cu Ministerio Publico a pidi "bida largo" pe 


Huez a condena Jairo Chalgut 

na 20 aña di prison 



Debi cu algun punto 
den e acusacionnan no 
a keda suficientemente 
proba, Corte no por 
a bay di acuerdo cu e 
demanda di castigo 
di bida largo contra e 
homber Jairo Chalgut, 
acusa di a mata Sarahi 
Sierra dia 3 di novem- 
ber, 2017 na cas di e 
victima na De Yuyst. 

Corte a trata e caso 
aki conoci bou di e 
nomber “Fist” dia 14 
di september, 2018. E 
homber Jairo Chalgut 
ta wordo sospecha pri- 
mariamente “gekwali- 
ficeerde doodslag” of 
subsidiariamente di 
violacion cu morto 
como consecuencua, of 
asesinato, y violacion 
y robo cu violencia y 
secuestro di Sarahi, un 
mucha muher hoben di 
19 aña. 

Ministerio Publico di 
su banda a conclui cu 
por keda proba cu e so- 
spechoso a haci su mes 
culpable n’e acusacion 
primario y a exigi un 
condena di bida largo. 

E sospechoso ta nenga 
e acusacionnan y su 
abogado a pidi pa liber- 
tad di e acusacionnan. 
Corte ta bisa cu for d 
e pruebanan Corte ta 
conclui cu Sarahi dia 
3 di november, 2017, 
entre mas o menos 
7.40 y 10’or di mainta 
a wordo mara den su 
cas, viola y mata. E1 
a wordo mara cu tape 
transparente, un lcabel 


bruin y un veter preto 
na su pols y enkelnan. 
Su boca a wordo tapa 
cu tape transparente 
cu a wordo lora algun 
diez biaha rond di su 
cabes, garganta y nelc. 
A pone un saco di 
plastic riba su cabes 
cu a wordo konopa na 
su nek. Sarahi a wor- 
do hinca cu un cuchiu 
den su nek y a uza 
violencia bruto riba su 
cabes y cara. E1 a wor- 
do viola y a fayece dor 
di stils/chocamento. 

N’e sitio a recoge 
DNA: Di e saco di 
plastic riba cabes di 
Sarahi y cu a wordo 
konopa, net na altura 
di e konopi; di e kabel 
bruin y e veter preto 
cu cual a mara su pols 
y enkelnan, na punta y 
n’e lconopi; di un pida 
tape transparente; un 
pida uña cu a wordo 
haya bou di e curpa di 
Sarahi; 

Tambe a saca DNA for 
di bou di uñanan di e 
man robez di Sarahi 
(duim, dede indice, 
mey-mey y dede di 
renchi). Riba curpa di 
Sarahi a haya sperma, 
di cual a saca DNA. 

Na opinion di Corte, 
e DNA-nan men- 
ciona, mirando unda 
nan a wordo haya, in- 
discutiblemente mes- 
ter ta di e persona cu 
a comete e delito. A 
base di raport di exper- 
tonan di NFI (Institu- 
to Forensico Nacional 


di Hulanda), Corte ta 
conclui cu DNA ta di e 
sospechoso Jairo Chal- 
gut. E sospechoso aki, 
Na opinion di Corte, e 
sospechoso no a duna 
un declaracion creibel 
p’e DNA-nan dje haya 
n’e sitio di delito. 

E declaracion di e so- 
spechoso cu e tabatin 
relacion sexual cu Sar- 
ahi, ta completamente 
no creibel y ta wordo 
poni un banda. 

P’e declaracion aki no 
tin ningun indicacion y 
ademas, e declaracion 
aki ta enpugna cu de- 
claracion duna dor di e 
propio sospechoso ini- 
cialmente, cu e ultimo 


biaha cu e tabata n’e 
cas y tabata un luna 
antes. 

Tambe for di declara- 
cion di e mama, e ru- 
man muher, e amigo di 
Sarahi y e coach di Sar- 
ahi, ta sali afo cu e ulti- 
mo biaha cu e acusado 
tabata n’e cas ta algun 
siman prome cu morto 
di Sarahi. Y cu Sarahi 
no kier tende nada di 
e acusado, pasobra cu 
nan no tin contacto. 
Cu e sospechoso t’e 
persona cu a comete e 
hecho tambe ta resalta 
for di declaracion di e 
testigo bisiña, y kende 
conoce e sospechoso 
tambe. 


E1 a declara cu dia 3 di 
november, 2017, rond 
di 7.20 el a mira un 
homber den cura di cas 
di Sarahi. E ta kere cu 
e ta reconoce e homber 
como e sospechoso 
Chalgut. 

A base di principl- 
mente pruebanan fo- 
rensico, Corte ta yega 
n’e conclusion cu t’e 
sospechoso aki t’esun 
cu a mara Sarahi den 
su cas, a secuestre, 
mare y mate. 

Pa yega na condena di 
e acusacion primario, 
mester tin prueba di e 
motibo di e sospecho- 
so, e relacion entre e 
delito y cu el a hacie. 


Sigi lesa siguiente pagina 

Continuacion pagina anterior 



Kico tabata e motibo 
di e sospechoso, y cual 
tabata e relacion en- 
tre e delitonan y kico 
realmente a sosode 
(conduci of causa), na 
opinion di Corte no a 
keda mucho cla. 

Den e parti aki Corte 
ta “tast in het duister”. 
Esaki pa motibo cu e 
responsabilidad di e 
sospechoso den esaki, e 
ta nenga, ta basa prin- 
cipalmente riba prueba 
forensico. 

Tin diferente scenario 
posible. E circumstan- 
cianan cu e sospechoso 
ta nenga/keda keto ta 
haci cu no por scoge 
un scenario. 

P’esaki mester tin 
prueba legal y convin- 
centemente necesa- 
rio. Cu e sospechoso 
a mata e victima cu e 
meta pa haci violacion 
y secuestro mas facil of 
sconde su responsabi- 
lidad, manera e prome 
acusacion ta bisa, ta 
algo cu por ta berdad, 
pero na opinion di 
Corte no a keda proba 
legal y convincente- 
mente a base di e prue- 
banan presenta. 

Esaki pasobra Corte 


no sa cual tabata e mo- 
tibo di e sospechoso, 
cual t’e relacion entre e 
diferente delitonan co- 
meti y con e hechonan 
a sosode (desaroya). 

Cu el a comete e ac- 
tonan violencia cu e 
meta pa viola e vic- 
tima y como conse- 
cuencia di esaki e vic- 
tima a fayece, manera 
e acusacion subsid- 
iario ta bisa, tambe ta 
algo por ta, pero cu na 
opinion di Corte no 
por wordo proba legal 
y convincentemente 
a base di e pruebanan 
presenta. 

Aki tambe ta conta cu 
Corte no sa kico of con 
e cosnan a sosode y 
cual t’e relacion entre 
e diferente delitonan 
cometi. 

A base di e pruebanan 
Corte por conclui sola- 
mente cu e delito cu a 
comete prueba legal y 
convincentemente ta 
cu el a secuestra Sar- 
ahi, cu e sospchoso a 
viola e victima y cu el a 
mate, manera e di tres 
acusacion ta bisa. . 

Segun buki di Codi- 
go Penal e maximo di 


castigo cu por impone 
den un caso asina ta 
20 aña. 

Ora di impone un cas- 
tigo (esun di mas hal- 
to) Corte ta tene na 
consideracion cu e vic- 
tima tabata un mama 
hoben cu a wordo mara 
den su mesun cas, el a 
viole y a kita su bida 
na un forma cruel. E1 
a laga Sarahi sin bida a 
sabiendas cu el a wor- 
do haya di e forma ey 
dor di sernan keri, den 
e caso aki un ruman 
muher di 13 aña. 

For di e lesionnan na 
su pols y enkelnan ta 
indica cu el a lucha 
pa su bida. E derecho 
di bida, cu t’e derecho 
mas fundamental cu 
un ser humano ta dis- 
pone di dje y el a kite 
for di dje. 

E1 a causa sufrimento 
ireparacion cerca e 
famianan, su yiu, su 
mayornan, rumannan 
y su partner. Nan lo 
mester biba cu e perdi- 
da aki y e recuerdonan 
di e tragedia. E sucedi- 
do aki tambe a shock 
e comunidad y a causa 
inkietud y inseguri- 
dad den e comunidad 
Arubano. 


Corte ta yega n’e con- 
clusion, basa riba e ra- 
port psychologico, cu 
e sospechoso ta com- 
pletamente responsa- 
bel pa su actonan y e 
chens cu un acto asina 
por ripiti ta hopi gran- 
di. 

A tene cuenta tambe 
cu su carchi di cas- 


tigo. E seriedad di e 
hechonan, e impacto 
grandi riba e famia y 
comunidad y e hecho 
cu e por ripiti e acto, 
un castigo di largo du- 
racion ta na su lugar. 
Corte ta condena e 
sospechoso n’e castigo 
maximo pa un dura- 
cion di 20 aña. 

Hubert Dirksz a haya confianza pa sigui 

na timon di FTA 


E siman aki, FTA tabatin su 
congreso, unda ayera tardi a 
conclui cu eleccion di un Di- 
rectiva nobo. Mester bisa cu 
Hubert M. Dirlcsz a haya confi- 
anza di miembronan pa sigui na 
timon di FTA. 

FTA su congreso a eligi di lo 
siguiente. Presidente Hubert 
Dirksz - Vice Presidente Hose 
“Jomar” Figaroa - Tesorero Ten- 
do Boelchoudt - Secretario For- 
macion Organizacion, Derrick 
Solognier - Secretario Keho y 
Asunto Social Tyrone Bremo. 

FTA por wak atras riba un exi- 
toso Congreso atrobe. 



Prome Minister Wever Croes a cera un convenio importante cu Columbia University: 

'Capstone Innovat on Projects' lo hobri mas posibilidad den enseñansa 


DLAHUEBS atardi, Prome 
Minister Evelyn Wever- 
Croes a cera un convenio 
hopi importante pa Aruba. 
Esaki ta un convenio cu 
Columbia University pa 
dos ‘Capstone Innovation 
Projects’ cu ta cuminsa na 
januari benidero. 

Columbia University ta den 
e top 3 universidadnan na 
Merca. 

E proyectonan aki ta encera 
dos grupo di 8 ‘master stu- 
dents’ cu lo haci nan inves- 
tigacion di inovacion pa 
nan ‘afstudeeropdracht’ cu 
lo yuda nos. 

E prome proyecto ta ‘Inno- 
vation Economy’ y hunto 
cu Ministerio di Finansa y 
Economia a scoge pa inova 
e concepto di Freezone den 
algo mas inovativo. E di dos 
proyecto ta un investiga- 
cion con pa implementa mi- 
hor plan di ‘E-government’. 

Prome Minister Evelyn 


Wever Croes a duna di con- 
oce cu esaki no tin costo 
envolvi, kiermen cu Aruba 
no ta paga nada. E unico 
cos cu Aruba mester haci 
ta percura pa un bon guia 
y apoyo p’e studiantenan y 
esaki Gobierno di Aruba ta 
garantisa. Estudionan simi- 
lar na esaki ta costa entre 
$200.000 pa $300.000. 

Prome Minister Evelyn 
Wever-Croes: “Esaki ta un 
convenio solamente p’e dos 
Capstone Projects aki. Pero 
ken sa, talbes e ta habri mas 
posibilidad pa nos studian- 
tenan. 

Esaki ta keda den man di 
Minister di Enseñansa, Ar- 
mando Lampe. Mi ta trece 
e informacionnan di con- 
tacto necesario. Maske e 
profesornan cu mi a papia 
cu nan ta encarga solamente 
cu Capstone Projects, esaki 
por habri caminda pa mas 
posibilidadnan den futuro”. 

Den sercania di Corsou 

Guardacosta a intercepta un boto carga cu arma, 
droga y un makako, y tripulantenan a keda deteni 


WILLEMSTAD - Ayera 
diabierna den oranan 
tempran di mainta, e 
avion di patruya Dash 
di Guardacosta a señala 
un boto tipo ‘yoWclen 
awanan teritorial di 
Corsou. 

Mesora esnan abordo di 
e Dash a tuma contacto 
cu Rescue & Coordina- 
tion Center (RCC), esa- 
ki a pone cu RCC a saca 
un team cu nan boto 
Metal Shark pa inter- 
cepta e boto aki. 


Nan a logra intercepta 
e boto aki un 6.5 miya 
pazuid di Klein Cura- 
cao. 

Abordo di e boto nan a 
topa cu tres persona y 
tambe cu un cantidad di 
paki y otro obhetonan, 
entre otro un makako. 
E personanan y e boto 
a wordo hiba n’e pier 
di Kustwacht na Parera. 
Despues cu Kustwacht 
a caba di atende cu e 
personanan aki, Guard- 




acosta a hiba tur lolce 
nan a haya riba e boto, 
e makako y e tres sos- 
pechosona aki na War- 
da di Polis y a entrega 
nan den man di auto- 
ridad pa mas investiga- 
cion. 

Den e boto tabatin mas 
o menos 148.35 kilo 
di cocaina y 6.805 kilo 
di marihuana tambe 
un cantidad grandi di 
arma. Autoridad hudi- 
cial di Corsou ta sigui 
cu e investigacion. 

Loke a hala nos aten- 
cion cu den e caso aki 
Guardacosta a suminis- 
tra prensa cu e potret- 
nan, y di biaha a surgi 
e pregunta:” Orden di 
Abogado di Aruba ta 
contra di e publicacion 
aki tambe?” 




Payroll Pro 


HRM 


DEMO 

On Payroll cind Human 
Resource Management 
Software Solutions, 
including the Sel/-Service 
Portals 

Thursday, October 11,2018 
10.00 am -12.00 pm 
Beatrixstraat 41, Oranjestad 
(Gamma IT Solutions) 

Register at info@vcc-int.com 




vec 

Inlemaiional NV 

Riba muraya di Biblioteca na San Nicolas 

Pasa wak un 'Mural in the making' den weekend 


3 Artista famoso ta 
haciendo un trabou 
grandi riba murayan- 
an di edificio di Bib- 
lioteca San Nicolas. 
Esaki den cuadro di 
Aruba Art Fair. 

Tres artista, Dmitrij, 
mr. Dheo y Pariz One 
cu a yega di traha vari- 
os obra hunto caba. 
Aki por wak cu e artis- 
tanan a cuminsa pinta 
nan obra riba muray- 
anan di edificio di Bib- 
lioteca na San Nicolas. 

Durante e prome edi- 
cion di Aruba Art Fair 
na 2016, dilanti en- 
trada di edificio di Bib- 
lioteca na San Nicolas 
a keda decora cu un 
mural impresionante 
di un yuwana. Esaki ta 
un obra 3D traha cu 
material recicla. 
Actualmente e edificio 
ta den renobacion y e 
ta cla cu su murayanan 
blanco pa ricibi tres 
artista di Europa pa 
transforma e edificio 
den un obra espectacu- 
lar. 


Dmitrij Proskin, Che- 
miS, di Kazakhstan 
conoci na Aruba, p’e 
obra ‘House of Cards’ 
riba e murayanan di 
restaurant Winter Gar- 
den na San Nicolas, 
ta escritor y filantrofo. 
Mr. Dheo, autodidacto 
desde edad masha ho- 
ben a converti su ob- 
ranan den espectaculo 
rond mundo. 

E hoben procedente di 
Portugal a sa di laga su 
obranan na mas di 40 
pais. Pariz One, artista 
visual specialisa den 
Graffiti, tambe di Por- 
tugal ta conoci pa su 
pintura “What Goes 
Around”. Pariz One a 
ricibi diferente premio. 
E ta conoci tambe pa 
su linea di sportwear di 
colornan y diseñonan 
igual na su pinturanan. 

Ta un atraccion special 
pa wak e artistanan ald 
traha riba nan obra na 
San Nicolas e week- 
end aki. 




SO A1ESTER D/ WASTE BUCKET RESIDENCIAL 
OF COMERCIAL? 


e<s®te<sm 


20 yrd 
Qig Bucfcef 


15 yra 

lunior Buckof 


70 vrd 


Sroafl Bucket 

Inspectie Volksgezondheid Aruba cu bishita na 

'Fundacion Hospice Atardi' 



INSPECTIE Volksge- 
zondheid Aruba (IVA) 
a haci un bishita na 
‘Fundashon Hospice 
Atardi’ cu lo t’e prome 
Hospice na Aruba. E 
Hospice lo duna paci- 
entenan cu un male- 
sa terminal un lugar 
trankil unda nan por 
pasa nan ultimo tempo 
di bida hunto cu nan 
famia. 

Meta di e bishita taba- 
ta pa IVA ser conoci cu 
e miembronan di e fun- 
dacion, wak e edificio 
cu ainda ta den reno- 
bacion y pa duna con- 
seho a base di e rekisi- 
tonan cu tin den e Ley 
di Calidad di Cuido y 
e Ordenansa Nacional 
Cas di Cuido. 

E team di Cure and 
Care di IVA a sinta cu 
e individuonan cu a 
tuma e iniciativa encu- 
anto e fundacion; dr. 
Peter Paul Hermans y 
dr. Benita Croes. 
Tambe a sinta cu sra. 
Natalie Rietman di 
Cruz Cora cu ta un di 
e instancianan cu ta 
sostene e proyecto aki. 
E Hospice ta situa n’e 
ex cas di Ho Sing Loi 
na Cura Cabai 147 y 
tin planea pa habri su 
portanan na november 
2018. 

E co-fundadonan a 
comparti nan mision 
y vision, nan manera 
di traha y a indica cu 
nan ta uza e liñanan 
di maneho den cuido 
paliativo di Hulanda: 


pallialine. 

Na inicio lo tin lugar 
pa un maximo di 7 
paciente, lo tin un en- 
fermera presente 24/7 
y banda di esey lo tin 
varios boluntario di 
Cruz Cora cu lo asisti 
e clientenan bou guia 
di dr. Benita Croes, 
kende ta specialisa den 
cuido paliativo. 

Dr. Peter Paul Her- 
mans, Presidente di e 
fundacion, a splica cu 
e idea ta p’e clientenan 
ta confortabel y pa 
trece e atmosfera di cas 
mas cerca di e Hospice 
cu ta posibel. Esaki ta 
nifica por ehempel cu 
e famia di e clientenan 
mag prepara cuminda 
den e cushina comunal 
y mag di keda drumi 
tambe cerca e ser keri. 


Pa IVA, e focus ta riba 
e calidad di cuido cu ta 
wordo duna n’e Hos- 
pice. Pues, ta impor- 
tante p’e fundacion 
tin nan permiso regla 
prome cu nan habri, 
cu nan tin un bon 



plan di maneho y cu 
nan a pasa control di 
diferente instancia gu- 
bernamental manera 
Brandweer, DTI y Di- 
enst Warenkeuring en 
Hygiéne. 

IVA tabata hopi satis- 


fecho cu e bishita y lo 
haci un bishita atrobe 
na fin di october pa 
duna cualkier conseho 
final prome cu e fun- 
dacion habri oficial- 
mente. 



MINISTER Dl TRANSPORTE, 
COMUNICACION Y SECTOR PRIMARIO 

Ta extende un caiuroso felidtacion 
na nos planta nacional 

di television, Telearuba, cu nan di 55 aña diexistencia. 


"Tedea’tubu ta iui rptgayo nacmncd 
y como- tcd no& ta ecdebna ncui di 
SS camm&mio cien ytcuuii. 
TVlusha pafuen na cacla 
p&isona ca ajbwuc paKti di e (oym aki, 
pa&obm Teiewudxa ta di no& tm! ” 




55 Aniversario di Telearuba 



GaBiERNQtllAfWW 

Aruba ta conta cu mas ciudadano cu tin 
conocemento di CPR y choking 



CENTRO di Bario 
Brazil a organisa dia- 
huebs dia 27 di sep- 
tember ultimo, un 
biaha mas e curso di 
CPR y Choking/Prome 
auxilio. 

Aruba ta conta cu mas 
ciudadano cu tin e 
conocemento con pa 
yuda den caso cu mes- 
ter haci uzo di CPR y 
Choking. 

Den apenas 4 curso cu 
a organisa e aña aki, 
ya tin un cantidad di 
+/-140 persona cu a 
haya mas informacion 
y practica con pa actua 
den caso di emergen- 


cia, (mientras ta yama 
911 !!!). 

Esnan cu a pasa e cur- 
so por yuda di un baby 
te cu hende grandi den 
caso di emergencia pa 
duna CPR y of Chok- 
ing. Un danki ta bay 
n’e team di profesional 
cu a duna e curso spe- 
cialmente na sr. John 
Tromp di IMSAN, sra. 
Olga Tromp, un nurse 
di Hospital di mas cu 
40 aña di experencia, 
Joshmar Hoek y Ryan 
Wing. 

DIFERENTE CUR- 
SONAN DEN CBB. 


CBB ta conoci pa ac- 
tividadnan grandi 


manera Dia di Brazil, 
Mens Erger je Niet, Ac- 
tividadnan Nacional di 
Aruba, Deporte y adi- 
cional ultimo tempo ta 
varios diferente curso 
ta wordo organisa den 
Centro di Bario Bra- 
zil, tanto dor di CBB 
mes y tambe dor di 
hopi otro organisacion 
cu ta haci bon uzo di 
e centro pa organisa 
nan programa, charla y 
proyectonan. 

Por ehempel recien 
tabatin e.o. : Chekeo 
pa salud di fundacion 
C.YA, Radio/teleton 
pa traha documental 
di Dande; Bario Chef 
Vegan Cooldng; Char- 
la di emergencia den 
caso di Horcan; Les di 
cushinamento pa mu- 


cha; Polis cu accion pa 
recoge azeta di cushi- 
na; Team Beauty Aruba 
cu programa di come 
saludabel y haci eher- 
cicio; Charla di Rode 
Kruis: No Sconde Mas; 
Proyecto di Online Ad- 
ministracion; Universi- 
dad di Aruba a haci un 
encuesta di Bario Bra- 
zil; y hopi mas. 

E proximo charlanan ta 
bay ta: 30 september: 
“Ban uni n’e voz di Re- 
cuperacion; 25 october 
MOBIS cu, Tatanan 
Campeon; 25 october 
Hospital cu charla di 
atencion pa STROKE; 
30 november Work- 
shop di Arte, etc. 

Pa mas informacion of 
pa organisa bo charlan- 
an yama tel 584-6500. 



PAblEN 

TELE ARUbA 

CU BOSO 

55 ANIVERSARIO 

Awe diasabra 29 y diadomingo 30 di september na Centro Deportivo Libertador Betico Croes 


Aruba Bank ta invita bo pa bishitanan 

na Expo Cas 2018 


ARUBA Bank lo ta presente 
na Expo Cas 2018 pa atende 
tur esnan cu tin interes pa tra- 
ha, construi of renoba nan cas. 
E institucion financiero lo ta 
presente na Centro Deportivo 
Libertador Betico Croes ca- 
minda cu representantenan 
por conta bo di productonan 
di financiamento/prestamo y 
contesta tur pregunta relacio- 
na n’esaki. 

Pasa bishita e stand di Aruba 
Bank pa aña sa mas di e oferta 
di “Buy now pay later” p’asina 
yega n’e cas di bo soño. 

E representantenan di banco 
lo t’ey awe diasabra 29 y dia- 
domingo 30 di september na 
Centro Deportivo Libertador 
Betico Croes for di 1:00 di 
merdia te cu -9:00 di anochi. 



Ambabanl 




.v, 







SETAR 

Creando Conexion 

Teambuilding Colegio San Augustin 


AYERA diabierna Colegio San Augustin 
Mavo a organisa un dia di teambuilding 
combina cu un lectura pa su maestronan. É 
lectura a wordo duna pa Janine Rodriguez 
di Slachtofferhulp y Ebby Schwengle di Ki- 
wanis. 

E lectura a wordo duna na un manera inter- 
activo, caminda cu maestronan tabata haya 
e oportunidad di reacciona a base di e infor- 
macion cu nan ta ricibi. 

Slachtofferhulp a splica con importante e ta 
pa atrabes di bon observacion diagnostica 
cierto problema cu un mucha por ta pas- 
ando aden. 

Temanan cu a bin dilanti ta e.o. abuso di 
mucha y con bo ta reconoce e señalnan cu 
ta indica cu e mucha lo por ta victima di 
abuso. 

Directorado di Colegio San Augustin kier 
a gradici tanto Janine Rodriguez y Ebby 
Schwengle (Kiwanis) p’e informacion y bon 
cooperacion ricibi riba e dia aki. 

Caribbean Palm Village a celebra 
Dia Mundial di Turismo 


CARIBBEAN Palm Village Resorts a dorna e 
cafeteria di su empleadonan na honor di Dia 
Mundial di Turismo. 

E proyecto a wordo encabesa p’e Housekeeper 
Ehecutivo Cristina Galindo. Gerente General 
interino Astrid Muller a informa cu e emplead- 
onan a wordo agradeci di curazon pa nan lealtad 
y servicio estupendo y pa scoge e industria di 
hospitalidad como nan profesion pa bida largo. 
E tema di e celebracion di e aña aki tabata” Tur- 
ismo y Transformacion Digital”, cu e obhetivo di 
encurasha e miembronan di personal pa acepta 
e cambio y e digitalizacion di e experiencianan 
di e huespednan y e yegada di tecnologia nobo. 

Cu e fin di sondea posibilidadnan comercial den nos region: 

KvK a tene un exitoso sesion informativo 
tocante comercio cu Surinam 


CU e fin di crea mas laso 
comercial, Camara di Co- 
mercio y Industria Aruba 
(KvK) conhuntamente cu 
e organisacion Internatio- 
naal Ambitieus a organisa 
e evento ‘Zakendoen met 
Suriname’ p’asina brinda 
mas atencion y crusa e 
fronteranan comercial en- 
tre Aruba y Surinam. 

E evento aki a tuma lugar 
den auditorio di KvIC dia 
26 di september ultimo cu 
un agenda hopi extenso. 
Sra. Sonja Velthuizen, Di- 
rectora di KvK a inicia e 
programa sigui pa Presi- 
dente di Directiva di KvK, 
sr. Ernst Mohamed kende 
a duna e invitadonan un 
caluroso bon-bini y a bisa 
algun palabra. 

Sr. Pascal Fredrik tabata e 
moderador di e evento y a 
introduci tur e oradornan 
cu a elabora riba topiconan 
interesante encuanto haci 
negoshi cu Surinam. 

Sra. Sharon Meijer di Ex- 
prodesk a splica encuanto 
e importancia di exporta- 
cion pa economia di Aru- 
ba. Tambe sra Meijer a 
trece dilanti productonan 
di Surinam cu por wordo 
considera como un otro al- 
ternativa di importacion di 
productonan manera fruta 
y berdura. 

Siguientemente sr. Silvino 
Seymor, kende hunto cu sr. 
Fredrik ta co-fundador di 
Internationaal Ambitieus 
a elabora riba caracteristi- 
canan di e mercado y de- 
saroyonan economico di 
Surinam. 

Por ultimo sr. Ruud Sou- 


verein di Candied Fruits 
Suriname a informa e pu- 
blico presente encuanto e 
oportunidad di un mision 
comercial cu Surinam ta 
brinda. 

E moderador a clausura e 
anochi cu un sesion di pre- 
gunta y contesta y despues 
a brinda oportunidad pa 
tur esnan presente amplia 
y elabora nan relacionnan 
comercial. 

E mision comercial cu lo 
tuma lugar dia 13 pa 15 
di november proximo lo 
conta cu participacion di 
companianan di Bonaire, 
Corsou y Hulanda y ya 
caba tin varios empresario 
cu a mustra nan interes y 
a registra p’asina confirma 
nan presencia. 

E mision aki ta un bon 
oportunidad, principal- 
mente pa sector di turismo 
y di agricultura. 

E union den Reino Hulan- 
des ta yuda crea mas posib- 
ilidadnan comercial. E mis- 
ion comercial ta combina 
cu un congreso di 2 dia y 
tin oportunidad pa conoce 
di cerca otro negoshinan 
pa crea partnership. 

Otro puntonan di e pro- 
grama ta un excursion cul- 
tural y bishita na negoshi- 
nan di Surinam. KvK ta 
invita tur comerciante lo- 
cal cu kier expande y forma 
parti di e mision comercial 
pa Surinam pa registra via 
e website di Internationaal 
Ambitieus: http://interna- 
tionaalambitieus. com y 
forma parti di un tremen- 
do oportunidad comercial. 

Yrausquin a introduci e modelo completamente 

nobo di Mitsubishi Eclipse Cross 


RECIENTEMENTE Mitsubishi Motors a 
renoba nan marca y lema pa “Drive Your Ambi- 
tion” mundialmente. Como tur hende sa Mit- 
subishi ta renombra pa su vehiculonan durade- 
ro y di calidad y mas importante ta orguyoso 
di nan “Heritage”. Yrausquin, agente exclusivo 
di Mitsubishi na Aruba, tambe ta orguyoso di 
nan “Heritage” manteniendo e comunidad di 
Aruba mobiel pa mas cu 46 aña. 

Tabata Orol Henriquez, Marketing Manager, a 
haci e introduccion, alegando cu e Mitsubishi 
Eclipse Cross nobo t’e SUV compacto moder- 
no y adventurero cu un exterior hopi deportivo. 
E “Dynamic Shield Face” nobo y stimulante y e 
LED Package ta crea un impresion di un atleta 
cla pa sali start su careda. E lineanan di caracter 
dinámico den e diseño exterior, ta mustra cla 
pa accion. 

E Eclipse Cross tin un cantidad di caracteristi- 
canan ingenioso cu lo dunabo e gana pa invita 
bo amigonan bay dal un bocht den dje cu bo. 
Sinta tras di e stuur ta manera sinta den un 
cockpit exitante di un avion. 

E “Head Up Display” cu ta “pop-up” ora bo 
maneha e vehiculo ta localisa net den e bista di 
e driver pa provee fácilmente informacion di e 
vehiculo den full color y ta permiti e chauffeur 
conduci mas safe den trafico. 

E Audio Package, e sistema Hands Free Voice 
Control y Touch screen ta permiti bo keda co- 
necta fácil cu e mundo. E Rear View Camera y 
Parking Sensors (4 dilanti y 4 patras) ta laga bo 
sali mas tranquil y safe riba caminda. E asienta 
flexibel patras y e “side sills” delega n’e entrada, 
ta provee comodidad como tambe aceso fácil 
pa drenta of sali for di e Eclipse Cross. 

Enfin, nos por sigui gaba over di tur e carac- 
teristicanan di e Eclipse Cross nobo. Pero e ta 
mas mihor pa bo pasa na Yrausquin situa na 
L.G. Smith Boulevard 112 pa mire den persona 
y haci un test drive, di acuerdo cu Orol Hen- 
riquez. 

Tur persona cu ta desea di admira e Eclipse 
Cross nobo tin chens pa gana premio ora di 
bishita Aruba Art Fair e dianan 5, 6 of 7 di oc- 
tober benidero na San Nicolas. 

Simplemente busca e Eclipse Cross na Aruba 
Art Fair cu lo ta den un Street Art pinta dor di 
e artista conoci Chemis Dimitri Proskin. Saca 
potret cu e Eclipse Cross, follow YrausquinA- 
ruba Instagram page, share e potret riba bo In- 
stagram y “mention” @YrausquinAruba cu e 
hashtags #EclipseCross #DriveyourAmbition 
p’asina haya chens pa gana premio. 
















































14 


AWEMainta 


Diasabra, 29 September 2018 


Di acuerdo cu CBS 

Importacion a cay, pero tin 
aumento den balor 



IMPORTACION y exportacion, se- 
gundo kwartaal 2018 Importacion y 
exportacion, segundo kwartaal 2018 
Oficina Central di Estadistica ta pre- 
senta e resultadonan principal di e ci- 
franan di importacion y exportacion, 
segundo kwartaal 2018. 

Importacion total Importacion total, 
den peso, a registra un caida di 2.5% 
den segundo kwartaal di 2018 (147.7 
mln kg) compara cu e mesun periodo 
den 2017 (151.5 mln kg), mientras, 
den balor, el a subi cu 8.3% di Afl. 
500.5 mln pa Afl. 542.2 mln. 

Importacion p’e area liber di Aruba 
(peso) Importacion p’e area liber di 
Aruba p’e segundo kwartaal di 2018 
Aruba, a baha cu 1.9% di 149.8 mln 
kg na 2017 pa 147.0 mln kg na 2018. 

Durante e periodo aki nuebe (9) di e 
bintiun (21) seccionnan, a registra cai- 
da den importacion den peso p’e area 
liber di Aruba. 

E caidanan mas grandi ta den e sec- 
cionnan “Productonan mineral” (-3.6 
mln. kg), “Obranan di piedra, gips, ce- 
ment of asbest” (-0.7 mln. kg) y “Palo, 
carbon y materialnan di palo” (-0.3 
mln. kg). 

E subida mas grandi ta den e seccion 
“Productonan alimenticio” (0.4 mln. 

k g)- 

Ademas, subidanan di Afl. 0.3 mln y 
Afl. 0.2 mln a wordo registra p’e secci- 
onnan: “Diferente tipo di articulonan 
fabrica” y “Ekiponan di transporte”, 
respectivamente. Importacion p’e area 
liber di Aruba (balor) Importacion p’e 
area liber di Aruba pa segundo kwarta- 
al di 2017 Aruba, den balor, a subi cu 
9.9% di Afl. 480.8 mln na 2017 pa 
Afl. 528.5 mln na 2017. 


Diesocho (18) di e bintiun (21) secci- 
onnan, a registra subida den importa- 
cion den balor p’e area liber di Aruba. 
E subidanan mas grandi ta den e sec- 
cionnan: “Productonan alimenticio” 
(Afl. 8.2 mln), “Makinaria y ekiponan 
electronico (nobo y renoba)” (Afl. 6.4 
mln.), “Productonan ldmico” (Afl. 5.4 
mln) y “Instrumentonan, aparatonan 
y ekiponan optico” (Afl. 5.3 mln.). 

E caida mas grandi ta den e seccion: 
“Productonan mineral” (Ail. -0.8 mln). 
Ademas, caidanan di Afl. -0.1 mln y 
Afl. -0.03 mln a wordo registra p’e sec- 
cionnan “Azeta y otro productonan 
traha di vet” y “Palo, carbon y materi- 
alnan di palo”, respectivamente. 

E importacion (p’e area liber di Aruba) 
menciona anteriormente ta resultado 
di Importacion via Lama y Importa- 
cion via Are, cual tabatin e siguiente 
efectonan: 1. Importacion p’e area 
liber di Auba, via Lama Importacion 
via di Lama p’e area liber di Aruba, den 
peso, a registra un caida di 2.1% den e 


segundo kwartaal di2018 (146.0 mln 
lcg) compara cu e mesun periodo den 
2017 (149.2 mln kg), mientras, den 
balor, el a subi cu 9.6% di Afl. 396.1 
mln pa Afl. 434.1 mln. 

2. Importacion p’e area liber di Auba, 
via Are Importacion via di aire p’e 
area liber di Auba, den peso, a regis- 
tra un subida di 54.0% den e segundo 
kwartaal di 2018 (1.0 mln kg) com- 
para cu e mesun periodo den 2017 
(0.7 mln kg), mientras, den balor, tin 
un subida di 11.5% di Afl. 84.6 mln 
pa Afl. 94.4 mln. Importacion p’e 
area liber di Auba, pa “Companianan 
grandi”. 

Importacion pa “Companianan gran- 
di”, den peso, a subi cu 12.7%, di 23.1 
mln kg den e segundo kwartaal di 
2017 pa 26.0 mln kg den e segundo 
kwartaal di 2018, mientras, den balor, 
tin un subida di 26.4%, di Afl. 47.9 
mln pa Afl. 60.6 mln. 

De Palm Tours a ricibi bishita di e 
team di Payroll Pro HRM 


DIARAZON, 26 

september ultimo, 
e team di Payroll 
Pro HRM tabata di 
bishita cerca nan cli- 
ente De Palm Tours. 
De Palm Tours ta un 
compania estableci 
for di aña 1960, cu ta 
conta cu 375 emplea- 
do y un cu ta hopi 
conoci riba nos isla, 
dor di tur e actividad- 
nan cu nan ta brinda 
e comunidad local y e 
turistanan. 

Durante e bishita 
na De Palm Tours, e 
team di Payroll Pro 
HRM a combersa cu 
e team cu ta traha 
cu e software cual ta: 


Anjali Vishnudatt, 
HR Coordinator; 
Lisette Mohamed, 
HR Manager; 

Lucia Wouters, 
Payroll Assistant; 
Marjoli Ruiz, HR 
Assistant; Sigfried 
Godoy, Payroll An- 
alyst; 

Anna Sit, Payroll 
Accountant. 

Durante e bishita 
e team a comparti 
cu nan ta contento 
cu e software, cual 
nan ta haña ta us- 
er-friendly y nan 
lo recomenda esaki 
na otro compani- 
anan. 

Nan ta usando Pay- 




roll Pro HRM for di 
aña 2010 y ta suma- 
mente satisfecho cu e 
support brinda dor di 
Theo Geerman, Dick 
Rildcengaa y Bert Ver- 
maas di VCC Inter- 
national, distribuidor 
oficial di Payroll Pro 
HRM. 

Bert Vermaas, Di- 
rector di VCC In- 
ternational, ta co- 
menta: “De Palm 

Tours ta un compania 
sumamente impor- 


tante riba nos isla, 
pa tur lolce e ta of- 
rece pa nos turismo. 
Nos ta contento di 
por provee nan cu un 
software cu ta cumpli 
cu tur e rekisitonan 
necesario pa realisa 
nan trabou den e area 
di payroll y human re- 
source management. 

Nos ta gradici na De 
Palm Tours p’e con- 
fiansa y e lealtad du- 
rante e añanan aki”. 

Celebracion di Dia Internacional di Turismo a mustra cu 

Turismo y Digital tin impacto 

riba nos bida 


DIAHUEBS ultimo, Aruba Tourism Authority 
den cuadro di celebracion di Dia Internacional 
di Turismo a organisa un conferencia, pa cual a 
invita dos orador masha interesante. 

Nan tabata Sam Sheffer y Daniel Newman. Am- 
bos masha specialisa riba tereno Digital. 

Dilanti di un audencia basta grandi, nan a toca 
e topico, unda a mustra cu Turismo y Digital, tin 
su transformacion y tin impacto riba bida di cada 
uno di nos. 

E charlanan aki a causa un ola di pregunta, con- 
firmando e interes cu tabatin p’e topico aki, ilust- 
rando cu e era di digitalisacion ta afecta cada uno 
di nos, pero semper y cuando sin lubida e factor 
humano, cu no por wordo re-emplaza pa ningun 
tecnica digital. 

Fuels Marketing & Supply Aruba N.V. (FMSA) 

Ta declara cu no tin contaminadon di JetFuel 



DIAHUEBS atardi, a bati alarma cu FMSA su Jet- 
Fuel no a pasa un test cu normalmente ta wordo haci 
serca aeroliñanan. FMSA su practica semper ta seguri- 
dad y cumpli cu tur norma di aviacion internacional 
cual cu den e ultimo 32 añanan semper a cumpli cu ne. 
Durante un prueba tabatin un indicacion di un variac- 
ion leve y mesora accion a wordo tuma p’asina tuma 
tur precaucion necesario. 

E consecuencia di esalci ta cu algun buelo a wordo reco- 
menda pa fuel na Corsou y tambe na Bonaire. Cu esaki 
nan di FMSA ta declara cu no tin contaminacion den 
JetFuel. 

E operacion completo di FMSA a traha diligentemente 
hunto cu inspectornan independiente pa haci test riba 
tur e tankinan di Aeropuerto, 

CITGO y distribucion, a confirma cu FMSA su JetFuel 
ta cumpli cu tur e normanan internacional di aviacion. 

Mester remarca cu FMSA a manda un comunicado di 
anuncio na tur aeroliña informando cu lo continua cu 
operacion normal. Nan mision y balor ta pa opera den 


un manera sigur y confiabel, cu ta inclui control di cali- 
dad. 

TUR COS A NORMALISA 

Prome Minister Evelyn Wever-Croes mesun anochi, a 
confirma cu situacion a normalisa y avionnan por fuel 
bek na Aruba. 

Despues cu diahuebs atardi Gobierno a wordo notifica 
dor di autoridadnan di Aeropuerto di un problema cu 
jetfuel, Prome Minister Evelyn Wever-Croes a pidi tur 
esnan envolvi pa pone prioridad n’e problema serio aki. 

Sinembargo, no a dura mucho cu Minister di Trans- 
porte y Comunicacion, Chris Romero, a informa cu 
e situacion na aeropuerto a normalisa. E problema ta 
limita na un tanki y investigacion ta andando kico a 
causa e problema. 

Gobierno ta den espera di e resultado di e investiga- 
cionnan oficial y lo informa e comunidad. Mientrastan- 
to, tur cos a normalisa y avionnan por fuel normal- 
mente na Aruba. 

Un mainta cuidando nos cartera 



PROBLEMA financiero den famia, hopi biaha dor di 
diferente circunstancia di bida, costo di bida cu a subi, 
drop-outs y/of e falta di conocemento tocante maneho 
di placa, ta lceda un di e ayudonan di mas grandi pidi 
na Departamento di Asunto Social (DAS) su seccion 
Guia Social. 

En conexion cu esalci, Departamento di Asunto Social 
su seccion Guia Social, a organisa dos mainta titula ‘Un 
mainta cuidando nos cartera’ pa su clientenan. E tayer 
‘Un mainta cuidando nos cartera’ a keda presenta pa 
un trahador social di DAS mes. 

E prome grupo tabata consisti di clientenan di St. 

Cruz, Paradera, Oranjestad, Noord y e di dos grupo 
tabata consisti di clientenan di Pos Chikito, Savaneta y 
San Nicolas. 

Durante e maintanan alci, a siña e clientenan e bentaha 
y desbentahanan di traha un presupuesto y kico mester 
tene na cuenta cu ne na momento di traha uno. 

“Bo por tene cuenta cu entrada extra den bo presu- 


puesto, pero ta mihor pa no depende di esaki pasobra 
entrada extra no ta un obligacion di e doño di trabou”. 

Esaki tabata un di e tipnan duna na momento di traha 
un presupuesto. Entrada y gastonan di famia mester 
lceda bon anota p’asina por traha un presupuesto realis- 
tico y na un manera creativo uzando bonchi, e trahado 
social a duna e clientenan e tarea pa parti e bonchinan 
segun nan diferente gasto mensual, p’asina nan por tin 
un mihor bista na kico nan famia ta gasta mas. 

Despues a sigui elabora riba cambionan di custumber, 
decisionnan y/of habitonan nobo pa biba mes bon cu 
menos gasto y debe y a duna hopi tip con pa econo- 
misa uzando ideanan simpel pa baha consumo di awa, 
coriente, gasolin, compras di paña, uzo di airco, bebida 
y cuminda. 

Locual a resalta di e tayer aki ta, cu e clientenan ta 
habri pa siña y nan tabata hopi activo durante e tayer, 
compartiendo y dunando otro tipnan valioso. 

Na momento cu e tayer a termina nan a hasta puntra 
ki dia e siguiente tayer lo tuma lugar. 

Departamento di Asunto Social ta bay sigui cu e tipo 
di tayernan alci p’asina lceda educa y informa su clien- 
tenan, haciendo uzo di experticio y conocemento den 
cas. 

Na final, DAS kier a gradici tur cliente di seccion Guia 
Social cu a forma parti di e tayer ‘Un mainta cuidando 
nos cartera’ y kier motiva cada uno pa aplica e tipnan 
valioso cu nan a ricibi, den nan bida diario. 

Alabes DAS kier gradici e team di seccion Guia Social 
cu e tremendo tayer aki y kier sigui motiva su traha- 
donan pa sigui comparti nan experticio cu clientenan. 

Pa mas informacion tocante e tema aki por tuma con- 
tacto cu Departamento di Asunto Social seccion Guia 
Social na telefon gratis 528-1100 of ‘like’ nos pagina 
di facebook “Departamento di Asunto Social” pa lceda 
bon informa y alabes haya diferente tip valioso con pa 
cuida bo cartera. 























Diasabra, 29 September 2018 


AWEMainta 


19 


En ruta pa Aruba Art Fair 201 8 

Prome Mural dedica 
na Bird Conservation 
ta casi da 

Un topico hopi aclama na Aruba 

E aña aki un biaha mas Aruba Art Fair lo t’e antesala 
di un cambio mas p’e cayanan di San Nicolas. Despues 
di mas di 30 mural formando un ruta strategico pa mas 
di un turista bishita, e aña aki ta concentra riba e em- 
beyecimento di e caya di Theaterstraat en conhunto cu 
e edificio di Biblioteca Nacional San Nicolas. 

No mucho dia atras Serlimar y Bureau City Inspection 
a laga demoli dos di e casnan banda di e Biblioteca Na- 
cional, dunando asina espacio pa converti e acento den 
su totalidad n’e muralnan cu awor ta den pleno bista. 

E artista di Hulanda, Eelco van den Bergh, famoso pa 
su trabaonan gigantesco na New York, cu a otroge e 
premio Net New York Top 10 Street Artist, esaki pa su 
flamante trabao n’e gigantesco muraya di 41 st . street na 
Broadway, a scoge e mural di e edificio di ex Rialto y 
awendia ATCO den Theaterstraat, pa ilustra su preocu- 
pacion a nivel mundial. E falta di respet p’e habitat di 
nos animalnan. 

Amante di naturalesa y conservacion di animalnan, e 
artista a keda conmovi pa loke a pasa recientemente na 
Bubali Plas, na unda un reserva di mundo su habitat di 
tur clase di parha exotico, a casi lceda pa olvido. 

Pa tur esnan cu ta biba e cambionan den Bubali Plas 
di serca, sa di cada cambio di temporada na unda dife- 
rente parha ta bin busca nan lugar di sosiego aki na 
Aruba. 

Y den curazon di tur amante di naturalesa, ta biba e 
conviccion cu e plas aki t’e timeshare mas valioso cu 
nos isla conoce. 

Ta p’e motibo alci y mas e artista “IamEElco” na mo- 
mento y mesun dia cu a yega Aruba, a inicia y ya caba 
ta ilustrando su arte artistico terminando su obra riba 



e murayanan di ATCO. Dedica na conservacion di e 
habitat di nos parhanan. 


Plannan strategico, incluyendo artistanan di taya in- 
ternacional, entre nan e mihornan di mundo ta wordo 
busca pa sigui aumenta e arte riba e muralnan den e 
cayanan di San Nicolas. 

E focus 2018, sigur lo ta den e caya di Theaterstraat pa 
masha hopi motibo. 

E lo t’e Runway mas grandi y colorido durante e nochi 
di ArtFashion cu e evento Speak Up dia 4 di october 
na unda mas di 12 diseñador lo trece nan preocupacion 
dilanti den forma di un aclamacion artistico. 

Pero tambe lo converti su mes den e caya principal pa 
ArtisA Runway cu t’e aglomeracion di artesanonan 
treciendo y exponiendo nan obranan di Arte di Arte- 
sania, sea esaki ta tas, joyas, obranan den palo, mini 
tarheta y mucho mas, durante Aruba Art Fair 2018. 

Ademas di t’e caya di e bunita obra di Eelco van den 
Bergh, e lo ta e antesala di gigantesco obranan di tur 
sorto di buki riba e muraya di Biblioteca na San Nico- 
las. 

Y pa no laga atras e murayanan di Citgo cu lo haya un 
cambio deslumbrante pa haci asina di Theaterstraat, un 
teatro di obranan yamativo, creativo, na gusto p’e ex- 
pectador, amante di bon arte, p’e turista cu mas y mas 
ta bishita San Nicolas, pero tambe pa Aruba cu merece 
di ta mira internacionalmente, como un Isla di Arte y 
Cultura, na unda artistanan di taya internacional ta 
laga nan marcanan atras. 

Aruba Art Fair 2018 lo tuma lugar den e cayanan di 
San Nicolas, October 5,6,7, 2018. No perde! 

'Best Dad Ever' Workshop 


YAMA 

131 

GRATIS 



Start oktober 2018 


Pa informa/registra 

^ yama 161 


yama 161 


Tienda di Educacion 


Best Dad Ever! ta 

pone enfasis riba e 
rol di e tata den lan- 


tamento di su yiu. 
Hopi biaha e tata 
lcier haci mas den 


lantamento, pero no 
sa con pa haci’e of 
no ta haya chens pa 


haci’e, tin diferente 
motibo p’esaki. 

P.e. e influencia di 
bo pareha of ex- 
pareha (mama di bo 
yiu); e influencia di 
bo mesun tata (con 
abo a wordo lanta); 
bo mesun lcarakter; 
bo trabou cu ta exigi 
hopi oranan di bo y 
hopi mas. 

Pesey nos ta bin, 
hunto cu Telefon 
pa Hubentud, cu e 
proyecto na unda 
nos por duna boso 
como tatanan mas 
informacion, mas 


seguridad y hopi 
sosten con bo por 
mehora bo rol como 
tata, sostene bo yiu 
mas y sea su ehem- 
pel. 

E workshop ta pa 
tatanan cu tin yiu 
entre 0-14 aña y cu 
tin contacto cu e 
mama di su yiu, bo 
no mester biba hun- 
to cu e mama. 

E topiconan ta hopi 
varia. 

E cupo ta limita, si 
kier mas informa- 
cion of kier registra 
yama. 


Fundacion Dominicann 
la invita pa un charla 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 28 Sep, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.35 

1.37 


1.39 

Zwitserse frank 
(per 100) 

CHF 

182.08 

182.80 


183.60 

Pond sterling 

GBP 

2.26 

2.31 


2.37 

Japanse yen 
(per 10.000) 

JPY 

155.59 

157.01 


158.59 

EURO 
(per 100) 

EUR 

204.42 

206.28 


208.35 

Deense kroon 
(per 100) 

DKK 

26.68 

27.40 


28.20 

Noorse kroon 
(per 100) 

NOK 

20.76 

21.48 


22.28 

Zweedse kroon 
(per 100) 

SEK 

19.00 

19.72 


20.52 



FUNDACION Dominicana Arubaanse 
Juan Pablo Duarte ta invita tur interesado 
pa un charla cu lo tuma Lugar awe diasabra 
29 di september pa 7pm na nan sede. 

E charla aki ta ser duna pa sr. Edward Mc 
Collum riba e tema di importacion di pro- 
ducto Dominicano pa mercado di Aruba. 

Alabes sr. Mc Collum, kende ta Vice Consul 
pa Asunto di Comercio y Desaroyo pa ne- 
goshi na Aruba ta desea pa duna su presen- 
tacion na tur comerciante di Aruba, 

Esnan cu kier participa tene na cuenta cu 
cupo ta limita. 

E charla lo tuma lugar na Van Leewenhoek- 
straat 3 na Playa pa 7 or di anochi. 


Website: 

w w w. a wem ain ta. co m 


IS 




Facebookr 

www. facebook. c om/a wemai n ta 


E-mail: 

notida @ awemainta. com 


Tel: Fax 

583-1400 


583-1444 



AWE 

Maintal 


#lon]ine 

Lo regala 10 caha di cerbes n'esun cu cambia mas caha bashi 

Awe diasabra por cambia caha di 
cerbes bashi na Balashi Beer Garden 

Tambe lo tin oportunidad pa purba y cumpra biña na prijs special 



AWE diasabra awor Brouwerij Nacional Balashi tin 
dos evento di Cash Back y bendemento di biña. Ta 
invita clientenan pa pasa na Balashi Beer Garden pa 
cambia cahanan di boter di cerbes bashi of pa cumpra 
biña. 

Durante e “Cash Back Saturday” tur hende por yega cu 
nan cahanan di boternan bashi di cerbes Balashi, Chill, 
Hopi Bon y Hopi Stout y por cambia nan pa placa. E 
cliente cu yega cu mas caha di cerbes pa cambia lo gana 
10 caha di cerbes! 


Clientenan por probecha di e evento pa admira e stock 
grandi di biña cu tin pa ofrece, pa prepara e bar pa 
temporada di fin di aña. Lo tin prijs special riba biña 
blanco, biña cora, port wine y sparkling wine. Claro cu 
ta probecha pa tene sesionnan di “tasting” pa por pur- 
ba e diferente biñanan, marcanan di casnan renombra. 
Brouwerij Nacional Balashi y Tropical Bottling Co. ta 
invita comunidad di Aruba pa yega di entre 10:00am 
pa 4:00pm na Balashi Beer Garden pa cambia boternan 
di cerbes y cumpra biña. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Grey Goose Vedka lo tin hopi ambiente na Craft 

DEN fin di siman Grey Goose Vodka lo tin nan 
evento di Grey Goose Pop up na Craft. Clientenan por 
experencia dos anochi di elegancia, ritmonan energetico 
y “refreshing blends”. 

E anochinan aki tur hende por disfruta di e handcraft- 
ed cocktails cu ingredientenan fresco. Ayera nochi DJ 
Yeimy a presenta pa pone ambiente unda cu tur hende 
a disfruta di e evento, mientras cu DJ Sirena awe lo 
entretene tur hende. 

Tur presente lo por pasa n’e bar pafo y disfruta di 4 
cocktail special di Grey Goose Vodka. Tur hende pre- 
sente lo disfruta di un dushi ambiente di e evento di 
Grey Goose Pop up na Craft. 



Fiesta di San Francisco 
di Asis Pro-Catedral San Francisco 


PASTOR Stanislaw y Pastoor Jozef, ta haci un invi- 
tacion cordial na tur nos Parokianonan, invitado, gru- 
ponan di oracion, Scolnan, miembronan di Plan Pasto- 
ral 2018 y Aruba en general: 

Pa participa n’e Fiesta Solem di San Francisco de Asis, 
cu lo wordo celebra diahuebs 4 october, pa 7:00 P.M. 
pa Monseignuer Fuis Antonio Secco y Concelebra pa 
nos Pastornan. 

Prome cu e Celebracion (Misa) lo tin un prosesion cu 
lo sali di Centro Educativo Cristian pa 6:30 A.M. 

Un cordial invitacion ta bay pa tur hende participa n’e 
celebracion ald. 

Laga San Francisco ta bo Consuelo awory sentper. 



Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.cann Af www.facebook.com/awemainta 583“1400 ñ 583-1444 

Exitoso experiencia gastronomico di 
Wagner na Sunset Grille 


THE Sunset Grille na Hilton Aruba Caribbean 
Resort & Casino a combina su cumindanan ino- 
vativo cu biña di calidad di Divino N.V ta pre- 
senta un menu di 4 plato cu e mihor carni y biña 
renombra mundialmente, y a wordo sirbi cu un 
estilo cosmopolita di Sunset Grille. 

Cada plato a wordo prepara pa “Explore the Won- 
derful World of Wagner” y a wordo elabora pa 
experto y acompaña artisticamente cu biñanan 
di legendario “vineyard” familiar, cu druifnan di 
algun di e mihor regionnan di California. 

E anochi alci a cuminsa cu un amuse y un glas di 
biña spumante na Mira Solo Lobby Bar y a conti- 
nua di eynan p’e restaurant. 

E menu cu a wordo crea specialmente p’e ocasion 
dor di Chef Ehecutivo Matt Boland a presenta 
un amuse di scallop grandi cu ceviche di melon 
cu Yuzu & herbs, hunto cu Emmolo Sauvignon 
Blanc, Napa Valley, California. 

E plato principal ta un American Wagyu Beef, cu 
calco corta chikito, portobello y mushroom dux- 
elles y pommes allumettes, y a wordo sirbi cu Red 
Schooner “Voyage 5” Malbec Mendoza, Argen- 
tina. Dessert, Black Forest Fantasy cu cherries a 
wordo compaña cu Conundrum Red Blend, Cali- 
fornia. 

E anochi di gran excelencia culinario cu a combina 
biñanan di e “vineyard” di e famia Wagner na 
Napa Valley tabata uno exitoso y completamente 
sold out. 

Tocante di Sunset Grille: E steakhouse Estadoun- 
idense cu un atmosfera chic, ta ofrece American 
Wagyu Beef y Certified Angus Beef, specialidad 
selecciona di “marbled” USDAy premium seafood 
nunca gevries. 

Aunlce cu e stealcs y chops t’e curazon di e menu, 
e brigada culinario di e hotel ta inova aperitivo y 
dessertnan extraordinario manera niun otro, cu ta 
yuda Sunset Grille alcansa su reputacion elite. 

5 Scol ta cla 
pa Aruba 
Caribbean Classic 
aekwondo Cup 



AWE diasabra tin e prome Aruba Carib- 
bean Classic Taekwondo Cup na Centro di 
Bario Brazil, organisa pa Brazil Taekwondo 
Stichting. 

E scolnan di taekwondo cu a confirma nan 
participacion ta: 1. Noord Taekwondo Cen- 
ter bou guia di Grand Master Chaco Cor- 
nelio y tur su Masternan: Master Melvin 
Rasmijn, Master Joshmar Wever y Master 
David Dubero. 

2. San Nicolas Taekwondo Center bou guia 
di Master Eric Barry. 

3. Impact Taekwondo Aruba bou guia di 
Master Monica Pimentel. 

4. E.T.U. bou guia di Master Esther Koffie y 
Shaul Illidge. 

5. Brazil Taekwondo Stichting t’e scol cu 
ta organisa e campeonato aki cu auspicio 
di ARTBO y Presidente dr. Guaicaipu- 
ro Jimenez. 

Brazil Taekwondo Stichting ta contento cu 
e participacion di e 5 scolnan di Taekwondo 
aki y nan lo bay bringa p’e Best Team Cup. 
Esalci t’e ultimo oportunidad p’esnan cu 
no a califica ainda pa Best of the Best. E 
campeonato ta cuminsa pa 10’or di mainta. 

Organisac on di Marlboro a recorda e 
hecho cu nan a cumpli 60 aña di existencia 



DIASABRA ultimo tabata un dia grandi p’e organ- 
isacion di baseball Marlboro na momento cu a start 
sali cu e celebracion di nan di 60 aniversario. 

For di mainta te cu atardi a celebra e momento festivo 
aki cu diferente wega di baseball y softball unda henter 
e famia di Marlboro a bin hunto y recorda e fecha his- 
torico aki. 

Mester bisa cu a tene un momento di homenahe unda 
alrededor di 100 ex-pelotero di e organisacion a topa 
cu otro den tribune y pa despues subi e tereno di base- 
ball di Nadi Croes/Crismo Angela y recorda momen- 
tonan di gloria cu e ekipo a pasa den tur su añanan di 
existencia. 

Esalci sin duda tabata e momento mas emocionante di 
henter e celebracion. E amor p’e ekipo aki semper lo 
keda graba pa hopi. Caranan conoci manera Pauz Ruiz, 
Eddy Ras, Fan Fan Aparicio, Jesus Halabi, Elias Koclc, 
Luti Burleson, Archi Williams, Mailcy Bislip, Ruben 
Richardson y hopi grandi mas a haci acto di presencia. 
Durante henter e dia festivo aki diferente ekipo a ser 
forma unda a bataya contra otro. 

Lotto, e loteria di Aruba cu semper a traha na bien- 
estar di su deportistanan, sigur pa baseball ta contento 
di por a yuda e organisacion legendario di baseball 
Marlboro recorda e fecha festivo aki. 

Un pabien sigur na tur cu e forma parti di e organ- 
isacion di baseball cu a haci hopi pa Aruba su deporte. 
Lotto tey pa keda y pa yuda deporte cu un curazon 
sincero y noble, no solamente cu palabra nan bunita, 
pero cu accionnan firme. 

Federacion Tenis di Mesa a tene su torneo di ranking september 

E sistema di ranking ta uno hopi importante 
pa Federacion di Tenis di Mesa, unda nan hun- 
gadornan tin cu lucha cada torneo pa lceda cu e 
puntuacion y posicion maximo p’asina e repre- 
sentacion den exterior por ta mas grandi. 

Den e ultimo añanan esaki a yuda mirando cu 
cada hungador ta haci nan maximo esfuerzo pa 
lceda den top. 

E competencianan a bira mas fuerte y pareu, 
mientras e bishita den exterior y e intercam- 
bionan cu e.o. Venezuela y Corsou sin duda a 
yuda nos hungadornan bira cada bes mas mi- 
hor. Cu e torneo di ranking como tambe torneo 
di team, Aruba Table Tennis lo sigui cana den e 
direccion corecto p’e bon desaroyo di e deporte 
na Aruba. 

E torneo di ranking ta cana segun schedule 
unda nos a haya den e categoria U18 un prome 
lugar ta wordo ocupa pa Jeandry Mathilda, e di 
dos lugar pa Chingho Chung y e di tres lugar 
pa Jean Claude Hoek. 

Den e categoria A ldas, e prome lugar a bay pa 
Mario Lobo, mientras Jeandry Mathilda a keda 
na di 2 lugar y Andy Gomes a lceda na di tres 
lugar. 

Mester bisa cu nos hobennan tambe a hunga e 
torneo di ranking. Den B klas e prome lugar a 
bay pa Fabio Marcotulli, na di dos lugar a keda 
Jean Claude Hoek y na di tres lugar a keda 
Jame Letren y Franldin Lopes. 

Den U15 tambe nos a haya un algun wega 
super interesante, aki e prome lugar a bay pa 
Mikayla Mathilda, e di dos lugar a bay pa Bob 
Chung y e di tres lugar a bay pa Josielinne 
Boeldioudt y di cuater lugar pa Renoir Rojas. 

Den e ranking U11, e prome lugar a bay pa 
Shaun Kock, na di dos lugar a lceda Dylan De- 
leca y na di tres lugar a keda Ethan Fan. 

Stichting Sportsubsidie Aruba tambe a yuda 
subsidia e torneo di ranking den e deporte di 
tenis di mesa organisa pa Aruba Table Tennis 
Association. 

Federacion di Tenis a tene su torneo di ranking 
UIO Gatorade National Youth Ranking 


DIASABRA y diadomingo ul- 
timo, Aruba Lawn Tennis Bond 
a tene su torneo di ranking den 
e categoria U10. Esaki riba e 
canchanan di Costa Linda Beach 
Resort. 

E weganan tabata den single y 
doubles. Hunga den e sistema di 
ranking semper ta bon mirando 
cu cada hungador lo haci nan 
maximo esfuerzo pa keda den e 
mihor posicion posibel. 

Cada bez esaki lo duna extra 
motivacion pa sigui presta y tra- 
ta na mantene e posicion fiho. 

P’esnan cu ta den un puesto mas 
abou esakinan lo mester bringa 
mas duro pa subi den posicion 
y trata na yega e number mas 
halto. 

Atende tur torneo ta hopi im- 
portante pa keda acumula punto 
pa na final e puntuacion dunabo 
e satisfaccion mereci. 

Aruba Lawn Tennis Bond nan 
ranking den U10 ta como lo 
siguiente: 

Boys Singles U10: 1. Nishentel 
Meyers: 2. Kishan Rua. 

Girls Singles U10: 1. Mali Ba- 
roud: 2. Zoé Specker. 

Mixed Doubles U10: 1. Nishen- 
tel Meyers/Kishan Rua: 2. Mali 
Baroud/Andrew Cabarcas. 

Stichting Sportsubsidie Aruba 
tambe a yuda subsidia e torneo 
di ranking den e deporte di tenis 
organisa pa Aruba Lawn Tennis 
Bond. 

Exitoso torneo di softball Copa Noord 2018 
organisa pa Tanki Leendert Giants 




COPA Noord ta drentando den su 
ultimo siman caminda nos ta haya e 
gran final di e torneo awe diasabra y 
domingo cu e round robin y e gran 
final na Centro di Bario Noord, e 
cas di Copa Noord 2018. 

Po mos di 21 oño to 
orgoniso e fomoso 
Copo Noord, undo e 
orgonisocion di softboll 
Tonki Leendert Gionts 
o hoyo e honor po 
t'e ekipo onfitrion. 

Cu un total di 9 team, Copa Noord 
2018 a ranca sali, pero lamentable- 
mente un ekipo a cay afo y a keda 8 
elcipo. 

Den transcurso di e simannan, e eki- 
po faborito, esta Calabas Blue Jays 
a domina e torneo invicto cu varios 
wega gana, sigui pa Royal Power cu 
a scirbi e torneo aki 7 biaha riba su 
nomber. 

E final di Copa Noord lo culmina su 
di 6 siman, unda awe diasabra y dia- 
domingo e ekiponan lo topa otro pa 
di ultimo biaha na Centro di Bario 
Noord. 

Dirigente di Tanki Leendert Giants, 


sr. Eugene Helder Sr. a conta un 
poco di un di e torneonan di softball 
mas popular riba nos isla. 

“E torneo riba su mes ta bayendo 
hopi bon unda e biaha aki e ekipo 
di softball Tanlci Leendert Giants 
a haya e oportunidad pa organisa 
esaki. 

Un total di 9 ekipo den bario di 
Noord a inicia n’e torneo pa cual 
sigur e organisadornan ta hopi con- 
tento. 

E asistencia di e fanaticada ta acep- 
tabel unda cada ekipo ta trece nan 
hendenan pa apoya, mientras mas 
serca yega n’e gran final mas hende 
lo asisti n’e torneo di softball mas 
conoci y exitoso na Aruba. 

Na nomber di Tanki Leendert Gi- 


ants nos kier a yama un danki na 
Lotto pa Deporte y sr. Wernet 
kende a deposita nan confiansa den 
e torneo y mesora a mustra interes 
pa yuda patrosina e 21 edicion di e 
Copa Noord y sigur tambe na tur e 
otro sponsernan cu a yuda”, asina sr. 
Helder a bisa den un entrevista teni 
cu su persona”. 

Aña pasa e ekipo di Kudawecha 
Redskins a bira campeon di Copa 
Noord 2017. Ken e lo t’e aña aki? 
Pasa tereno di Centro di Bario 
Noord y disfruta di e gran final di 
Copa Noord 2018 organisa pa Tanlci 
Leendert Giants. 

Lotto tey pa yuda tur deporte, sigur 
esun di softball. Deporte ta trece 
amistad, union y paz. 

Atletanan di beach volleyball di Aruba 

Rumbo pa y/ Youth Olympics Games" na Buenos Aires, Argent na 


ATLETANAN masculino Brian 
Howell, Raibiently Mercalina y e 
atletanan femenino Kayla Arends, 
Mali Rafina, duonan hubenil di 
beach volleyball, ta cla pa representa 
Aruba durante e Weganan Olimpico 
Hubenil 2018 na Buenos Aires, Ar- 
gentina. 



Despues di a conkista e Campeonato 
di CAZOVA Youth Olympics Games” 
na juli ultimo, e atletanan masculino 
bao guia di nan entrenador/coach sr. 
Elmerlindo Robles de Medina y e 
atletanan femenino bao guia di nan 
entrenador/coach sr. Irald Phelipa a 
sigi cu e fase di preparacion na un 
Campo di Entrenamento na Tampa 
(USA).Durante e lunanan tras di 
lomba a encera cambionan grandi 
den nan bida diario, unda sigur dis- 
ciplina, dedicacion, forza mental, 
alimentacion y madurez tabata e ar- 
eanan di atencion. 

E atletanan a duna di conoce cu nan 
a crece inmensamente durante e ul- 
timo lunanan di preparacion y cu 
hopi pasion y dedicacion nan ta cla 
pa subi cancha di beach volleyball 
na Buenos Aires pa competi contra e 
paisnan grandi di mundo manera e.o. 



WT\C\M_ T0 


Australia, Brazil, Alemania, Puerto 
Rico, Monaco, Hulanda, Suecia, Es- 
tados Unidos y Canada. 

E disciplina di Beach Volleyball t’e 
deporte cu tin mas dia di competen- 
cia den e schedule 2018 di Youth 
Olympics Games na Buenos Aires. 
Weganan lo cuminsa dia 7 di october 
y lo finalisa dia 17 di october 2018. 
N’e “Youth Olympics Games” den 
Beach Volleyball lo competi 32 pais 
di mundo y Aruba ta un di e paisnan 
aki cu lo representa Aruba/CAZOVA 
durante e weganan alci. 

Pa Aruba y pa Aruba Volleyball As- 
sociation esaki ta pa prome biaha 
den historia cu Aruba a clasifica pa 
Weganan Olimpico Hubenil y lo ta 
un honor pa mira e Bandera di Aru- 
ba y su atletanan di Beach Volleyball 


desfila durante e Apertura di “Youth 
Olympics Games” cu lo tuma lugar 
dia 6 di october 2018. 

Un palabra di gradicimento na bay 
na tur persona y instancia cu a apoya 
y contribui n’e preparacion di e atle- 
tanan aki, pero muy especial na nan 
entrenadornan sr. Phelipa y sr. Robles 
de Medina, Comite Olimpico Aruba- 
no y Stichting Sportssubsidie Aruba 
pa haci un soño bira realidad. 

E delegacion di Aruba lo biaha dia 2 
di october proximo pa Buenos Aires, 
Argentina. 

Aruba Volleyball Association hunto 
cu tur Organisacion afilia na AVA, 
e miembrecia, demas altletanan y 
henter e famia di Volleyball ta desea 
Mali, Kayla, Raibiently y Brian hopi 
exito na Buenos Aires. 

Shanayh Howell 
ta sali campeon 
na Centro 
Americano na 
Guatemala 



TORNEO Dl REINO 2018 TA CLA 
PA CUMINSA 2 Dl OCTOBER 


INVITACION APERTURA Dl 


•’fe 



KINGDOM 


TOURNAMENT 2018 


DIAMARS 2 Dl OCTOBER 

COMPLEHO DEPORTIVO FRANS FIGAROA 
4.00 PM 


ARUBA1 


C. DEP. FRANS FIGAROA 




NETHERLANDS1 

2 OCTOBER - 5.00pm 





OTRO siman lo ta yegando Aruba mas di 120 hoben for di dife- 
rente pais den Reino pa asina participa na Torneo di Reino 2018 
cu lo tuma luga dia 2 di october te cu 5 di october. 

E torneo di Reino ta culminacion di un proyecto na diferente 
paisnan den Reino Hulandes, manera Aruba, Korsou, Boneiro, 
Sint Maarten y Hulanda unda cu pa un termino di 1 aña, a brin- 
da miles di hobennan oportunidad di desaroya nan propio poten- 
cialnan sea den area de deporte of arte. 


Na e manera aki ta promove desaroyo posititivo y sano na futuro 
adultonan. E proyecto aki yama ‘Alleen jij bepaalt wie je bent’ y 
ta un iniciativa di Stichting Laureus, coordina cu Ministerio di 
Husticia di Hulanda. 

Dialuna 1 di october ta yega Aruba un delegacion di 160 per- 
sona, consisti di 120 hoben cu lo ta participando na weganan di 
baseball y futbul. 

E weganan lo ta durante henter e siman di 2 di october te cu 5 di 
october. 


DIA 23 di september Shanayah Howell a 
representa Aruba na Guatemala. Shanayah 
a competi den e categoria Elite Woman cu 
t’e nivel profesional di BMX. 

Shanayah ta logra gana tur su caredanan 
y asina ta logra titula campeon. Shanayah 
ta train duro bou di engargo di sr. Estaba y 
trainingspartner sr. Freddy Flanders. 

Nos por mira cu den un tempo rapido 
Shanayah Howell ta subiendo di nivel 
apesar di no tin e pista Super Cross aki 
na Aruba pa train riba dje. Masha pabien 
Shanayah y sigui hisa Aruba su nomber den 
exterior. 


Apertura di Torneo di Reino lo ta 2 di october pa 4or di atardi na 
Compleho Deportivo Frans Figaroa. 

Diabierna 5 di october, pa 1 ’or di merdia lo tuma luga e wega fi- 
nal y tambe otorgamento di premionan cu lo tuma luga na Com- 
pleho Deportivo Frans Figaroa pa 4’or di atardi. Lo tin animacion 
di Buleria pa asina entretene tur hoben y publico. 

Stichting Laureus, hunto cu ‘Alleen jij bepaalt wie je bent’ ta haci 
un invitacion na pueblo di Aruba pa bin presencia e apertura, 
weganan y clausura. Alabes ta pidi apoyo di nos comunidad pa 
presencia e weganan y hunto brinda un sosten na un manera 
participativo y demostra solidaridad pa cu desaroyo sano di nos 
hobennan cu ta futuro di nos pais y tur otro paisnan den Reino 
Hulandes. 

Ahedres na biblioteca pa mucha 


E proyecto ‘Ahedres 
ta bay den Bario’ ta 
na Biblioteca na Pla- 
ya na october. Cu e 
proyecto aki e Feder- 
acion ta spera di por 
brinda tur mucha 
di Aruba entre 6 y 
12 aña e posibilidad 
pa sigui les gratis di 
ahedres. 

P’e training lo bin 
un maestro interna- 
cional di ahedres di 
Cuba, den persona 
di Lázaro Bueno 
Pérez. 

E lesnan ta pro- 
grama pa draai den 
ciclo di 3 luna. Den 
e periodo aki e mu- 
cha ta siña e reglan- 
an basico di ahedres. 
Les di ahedres ta 
bay ta diarazon na 
Biblioteca di 5or y 
mey pa 6or y mey di 
atardi. 

Por inscribi e mu- 
cha den e siguiente 
forma: Telefon: 594- 
1351; Email: aru- 
bachess @gmail. com; 
Site: www.aru- 
bachess.com. 
Informacion cu ta 
wordo pidi ora di in- 
scripcion ta nomber 
di e mucha, adres, 
scol, ldas, e-mail 
adres (si tin) y tele- 
fon di e mayor. 

NOBO a atverti repetidamente 

Banko Sentral a prosedé robes pa haña plaka di ENNIA 



WILLEMSTAD. E prosedura lcu un e direktor- 
nan temporal di Banko Sentral di Kórsou i Sint 
Maarten, dr. José Jardim, a anunsiá e siman aki pa haña 
outorisashon pa disponé di kapital ku ENNIA tin na 
un banlco grandi na Merka, no ta e prosedura mas efisi- 
ente i rapido pa disponé dje kapital. 

Ta trata di un suma di 500 mion dóler. 

Si den alto mando di Banko Sentral nan a averiguá 
kilco e prosedura ku semper a usa pa haña hurisdikshon 
i asina ehersé su supervishon na Merka pa yega na e 
plaka, posiblemente lo no tin nodi di bai hasi gastu i 
hinka e kompania den un lus negativo hasiendo men- 
shon di ku no ta trata di bankarota. 

Tin un prosedura ankrá den un veredikto for di aña 
1994 lcu Banlco Sentral a usa den kasonan kaminda 


mester a haña akseso na hurisdikshon den otro pais pa 
disponé di kapital na un banlco den eksterior i ehersé 
su supervishon. 

No ta bankonan lokal of kompania di seguro so ta kai 
bou di supervishon di Banko Sentral pero bankonan (di 
origen of ku akshonista) venezolano, argentino of pan- 
ameño ku sede lokal i ku ta den problema tambe ta kai 
bou supervishon di Banlco Sentral. 

Den kasonan ku tabatin ku lanta plaka dje bankonan 
strañero of na un banlco merikano, tabata produsi un 
kopia dje veredikto tradusi na ingles na konsulado 
merikano pa dje forma ei legalisá e veredikto i ehekuté. 
Ku e prosedura di bai pidi outorisashon, outomati- 
kamente nan a alertá e doño di ENNIA, señor Ansa- 
ry kende ta registrá na Merryl Lynch i Bank of America 
lcomo doño dje palcete finansiero di kual ENNIA ta 
forma parti. 

Den e kaso alci ta di suponé ku Merryl Lynch a 
averiguá serka señor Ansari ku tabatin un petishon pa 
Banko Sentral disponé dje 500 mion dóler lcu ENNIA 
tin na Merka i nos ta pusta nos kabes ku Ansary lo a 
splika nan ku Banlco Sentral no por mishi lcu e plaka ei. 
Eventualmente talbes nan lo por disponé di dje pero 
ya e daño a sosodé kaba i e falta di konosementu i 
falta di eksperensia a bolbe hinka ENNLA i Korsou den 
deslcredito. 


CTB i CHATA ta yama bon bini 
na Chéfnan internashonal 

Nan tei den kuadro di Flavors of Curaçao 

WILLEMSTAD- 27 di séptémber 2018 - E aña aki 
ta tuma lugá e di tres edishon di e festival kulinario, 
Flavors of Curaçao organisá pa Curaçao Hospitality 
and Tourism Association (CHATA). Ta trata alci di un 
evento dirigi tantu riba nos komunidat lolcal lcomo nos 
bishitantenan for di eksterior. Pa e edishon aki un total 
di 5 chéf internashonal lo tei pa forma parti di Flavors 
of Curaçao. Ofisina di Turismo di Kórsou (CTB) ta 
kontentu di por kontribui na e proyekto aki sigur mi- 
rando e meta lcu CHATA tin lcu e evento esta pa rek- 
oudá fondo pa inverti den proyektonan na benefisio di 
turismo i komunidat. Durante nan estadia na Kórsou e 


chéfnan lo partisipá na dos evento. 

E promé evento ta un sena intimo riba dia 28 di sép- 
témber prepará pa 3 di e chéfnan internashonal. Sr. 
John Moeller, ‘Head Chef ’ di Kas Blanlcu, sr. Antonio 
Albertsz, chéf na Walt Disney i sr. Fernando Desa, 
chéf ehekutivo di Goya Foods. E di dos evento ku e 
chéfnan lo partisipá na dje ta e evento di Flavors of 
Curaçao riba djasabra 29 di séptémber riba lugá di 
parlcer di Hilton Curaçao. Durante di e evento alci na 
diferente orario e chéfnan lo deleitá tur bishitante ku 
demostrashonnan uniko di kushinamentu. Na e evento 
di djasabra lo partisipá; sr. Justin Niessen, un chéf yu 
di Kórsou ku a habri su propio restorant na Rotterdam, 
Hulanda, Fernando Desa, John Moeller, Matthijs Mul- 
der, di Hulanda lcu tin un ‘Michelin star’ i tambe Anto- 
nio Albertsz. 

Corsou I 


Komparashon di preis den 
supermerkado i minimarketnan 


WILLEMSTAD. Despues di a publiká kompara- 
shon di preis di lcarni i fruta i berdura, Fundashon pa 
Konsumidó ta publiká ayera e ultimo parti di kom- 
parashon di preis pa lolce ta trata luna di séptémber. 

A selektá un total di 116 produkto di 22 establesimen- 
tu den e periodo di 6 di séptémber pa 17 di séptémber 
2016. 

E produktonan aki ta varia for di aros, hariña, bonchi, 
suku, zeta dushi, kófi, te, lechi i limonada. Tambe tin 
produktonan di uso personal manera habon pa baña, 
pasta di djente, toaya femenino i papel di wc. 

Pa medio di e komparashon di preis alci, lconsum- 
idónan por tin un bista amplio di kua supermerkado 
ta mas kumbiniente pa hasi nan lcompra di forma 
responsabel. Ta bon pa menshoná ku Fundashon pa 
Konsumidó no a tene lcuenta ku kalidat óf pais di ori- 
gen di e produktonan ku ta keda preselektá. 

Bon Bini supermarket: e mihó preis. 

A base di e resultadonan di nos komparashon di preis, 
Bon Bini supermarket ta resaltá komo e supermerkado 
lcu mas tantu produkto na mihó preis pa lolce ta trata e 
produktonan ku a keda selektá. 

For di e lista ku 116 produkto, Bon Bini supermar- 
ket tabatin un kantidat di 23 produkto na un preis 
mas abou. Mangusa Hypermarket ta na di dos lugá 
ku un kantidat di 19 produkto mas barata i na di tres 
lugá Esperamos supermar- 
ket i Mangusa Rio 
Canario lcu un 
kantidat di 17 
produkto. 

Mangusa Hypermar- 
lcet ta mihó surti 

Ku un kantidat di 101 
produkto for di e 116 produk- 
tonan selektá, Mangusa Hyper- 
market tabata e supermerkado 
mihó surri na momentu lcu Fun- 
dashon pa Konsumidó a pasa anotá 


preis. Despues di Mangusa Hypermarket, Esperamos 
supermarket ta na e di dos lugá ku un kantidat di 97 
produkto for di e lista di produkto selektá. E di tres 
lugá ta bai pa Centrum Mahaai i Bon Bini supermar- 
ket ku un total di 95 produkto. 

Diferensia di preis 

Fundashon pa Konsumidó a konstatá algun diferensi- 
anan di preis durante e análisis di e komparashon di 
preis alci. 

Por ehémpel: pasta di djente marka Dr. Tichenor’s di 
181 gr. ta kosta na fl. 9.35 na Centrum Mahaai i na 
Arco Iris supermarket e mesun pasta aki ta kosta fl. 
15.10, lcual ta un diferensia di preis di fl. 5.75. Ariña 
di pan di marka Gold di 51b (self rising) ta kosta na 
Best Buy fl. 5.45 i na Centrum Mahaai i Centrum Pis- 
cadera esaki ta kosta fl. 10.02, kual ta un diferensia di 
preis di fl. 4.57. Pa lcaba di kompleta nos top 3 dife- 
rensianan di preis mas grandi, nos a nota ku pindakaas 
(creamy) marka Calvé di 350gr. ta lcosta na Vreug- 
denhil supermarktet fl. 5.99 i na Centrum Mahaai i 
Centrum Piscadera esaki ta lcosta fl. 10.43, kual ta un 
diferensia di preis di fl. 4.44. 

Fundashon pa Konsumidó ta bolbe enfatisá ku pa e 
komparashon di preis aki no a tene kuenta lcu kalidat 
óf pais di origen di e produktonan ku ta 

lceda preselektá. 
P’esei Fundashon 
pa Konsumidó 
ta konsehá kada 
konsumidó pa 
kontrolá i kom- 
pará e produkto 
promé ku kumpra. 
Hasi kompra na un 
manera konsiente i responsabel. 

Pa mas informashon tokante e komparashon 
di preis aki, tuma kontakto ku nos na 462-666 
óf via e-mail info@fundashonpakonsumido.org 

Entrada hudisial ku detenshon 


WILLEMSTAD - Djaweps 27 di séptémber 2018, 
den oranan lat di anochi pa mardugá, personal di e 
Departamentu di Krimen Organisá konhuntamente lcu 
Departamentu di Imigrashon a tene entrada hudisial 
na tres adres. Entradanan hudisial ta en konekshon lcu 
investigashon relashoná ku trafikashon di hende. 

Na un restorant riba F.D. Rooseveltweg a polis a detené 
12 dama di nashonalidat Venesolano ku tabata traha 
lcomo ‘trago meisjes’. Na dos kas den Buena Vista polis 
a detené dos dama sospechoso: 

- Y.Y.N.T. di 53 aña di edat; 

- K.A.F.N. di 37 aña di edat, ámbos nasé na Venezuela, 
relashoná lcu trafikashon di 

hende. Na e dos kasnan ariba menshoná polis a detené 
5 otro persona ku no tabatin e dokumentunan nesesa- 
rio pa por permanesé riba nos isla. Polis a transportá e 



5 personanan aki pa Departamentu di Imigrashon ku 
lo kontinuá lcu e investigashon. Departamentu di Kri- 
men Organisá ta kontinuá ku e investigashon di e 12 
otro damanan. 

A presentá e damanan sospechoso Y.Y.N.T. i K.A.F.N. 
dilanti di un Fiskal Ouksiliar ku a ordená nan enkarse- 
lamentu pendiente di mas investigashon. 


Veredicto a cay 


2 x 18 y 2 x 1 
pa morfo 

WILLEMSTAD - Huez a duna su veredicto ayera 
tardi, 28 di september 2018, den caso “Gabilan”. 

Ta trata e caso na unda tin 4 homber sospechá di ases- 
inato di Gerald “Chado” Nicolaina dia 5 di februari 
2017 den su cas den Penstraat. 

Un asina yamá “huurmoord”, esta na unda a paga pa 
asesiná un otro persona. 

“Un hecho reprochabel”, asina Huez a bisa ayera den 
su veredicto den sala di Corte. 

Huez a duna su condena ayera,completamente con- 
forme e demanda di Ministerio Publico (OM): pa Sher- 
vienne M.: 18 aña prison (tirado cu a los e tiro fatal). 

Pa Michael “Chamo” V: 16 aña prison. Pa Roberto 
“Batuto” R.: 18 aña prison (a duna orden pa asesina- 
to). Pa Shurandy C.: 16 aña prison. 


6 aña prison 
"Chado" 



Tambe Huez a otorga daño perhuicio pa daño material 
na tata, mama y ruman di difunto “Chado”. Gobiernu 
lo lceda encargá pa adelantá e pago n’e famia (schadev- 
ergoedingsmaatregel). 

Russell Voges 
nombra den Colegio 
di supervision 
financiero di Corsou y 
Sint Maarten (Cft) 

P H I L I P S - 
BURG/DEN 
HAAG - Dia 
28 di septem- 
ber 2018 Con- 
seho di Minis- 
tro di Reino a 
bay di acuerdo 
cu e intencion 
di propone Se- 
ñor Russell Vo- 
ges cerca Rey como miembro den Cole- 
gio di supervision financiero di Corsou 
y Sint Maarten (Cft), postula pa Sint 
Maarten. 

Russell Voges a nace y ta residencia na 
Sint Maarten. Su tras e tin un carera 
den administracion publico na Sint 
Maarten y na ex-Antia Hulandes, entre 
otro como Gezaghebber di Teritorio In- 
sular di Sint Maarten y dos biaha como 
Ministro di Antia Hulandes. 

En bista di su experiencianan anterior 
como, entre otro, Ministro di Finansa y 
como miembro di Conseho di Supervi- 
sion di SOAB (2004-2016), e ta un ex- 
perto den finansa publico. 

Nombramento di Señor Russell Voges 
den Cft lo drenta na vigor dia le di oc- 
tober 2018. Cu esey e ta sucede Sra. 
Maria van der Sluijs-Plantz, kende for 
di e momento ey a keda nombra como 
miembro (Staatsraad) pa Sint Maarten 
den Conseho di Estado na Hulanda. 

Colegio di supervision financiero di 
Corsou y Sint Maarten ta consisti ade- 
mas di Presidente Señor Raymond Gra- 
dus, di Señor Henk Kamp (postula pa 
Hulanda) y Señor Gregory Damoen 
(postula pa Corsou). 

Cu nombramento di Señor Russell Vo- 
ges Colegio ta completo atrobe. Cft lo 



bishita Corsou y Sint Maarten pa prome 
biaha den su composicion nobo na oc- 
tober proximo. Presidente Raymond 
Gradus ta indica di “ta contento cu e 


biahe proximo aki di Colegio por tuma 
luga den un composicion completo y ta 
spera cu interes e futuro colaboracion 
cu Russell Voges. 


Aufdra 

V£>o--- qj 


“Señor ta mi wardador. Mi’n tin falta di nada; 
Den cucnucu di yerba berde e ta pone mi sosega. 
E ta hiba mi na awa trankil, Pa mi por haña forsa” 
Salmo 23. 

Cu inmenso tristesa pero conforme cu Dios su 
boluntad nos ta participa fayecimiento di: 



Felecita Lampe-Tromp 

Mihor conoci como “Cita” 

*21 -07-1941 -124-09-2018 

Na nomber di su: 

Esposo stima: Benjamin (Ben) Lampe 

Rumannan: Jose (Sep) y Martina (Tinachi) Tromp-Dirksz 
Chimene Tromp, Lisette Fortin-Tromp y famia. 
Vda. Jacinta Maduro-Tromp 
Sjulisca Maduro y yui, Minuska Maduro 
y yuinan na Elulanda. 
tVd di Inocencio Felipe (Ely) Tromp, 

Genia Tromp-Alcantara 

Omar Tromp y famia, Edwin Tromp y famia, 

Rosalinda Tromp, Liz Tromp y famia. 

Tanta: Susita y Lang de Cuba-Raviné y yuinan. 

Madrina: Tila Schwengle 

Madrina di bruid: Diana Wever-Kock y famia 

Swa & cuhanan: 

Sra.Vda Catalina Antonette-Lampe y famia, Sra.Vda. 
Agueda Bilderbeek-Lampe y famia, 

Sra.Vda. Lourdes Smouter-Lampe, Rufino y Olivia 
Lampe-Thijm y famia, Sra. Vda. Olga Koetsier-Lampe, 
Sra. Vda. Juanita Lampe-Trimon y famia, Sra. Vda. Ina 
Lampe y famia na Merca , Sra. Vda. Aizy Lampe-Felix y 
famia. 

Demasfamia : 

Lampe, Tromp, Raviné, de Cuba, de Kort, Koolman, 
Croes, Maduro, Fortin, Antonette, Bilderbeek, Kock, 
Smouter, Peterson, Visser, Lopez, Koetsier, Thijm, 
Trimon, Felix, Wong-Fat, Woisky, Granadillo, Koopman, 
Koolman, Geerman, van Loon, Werleman, Jacobs, 
Aleman y demas famia. 

Amiga di cas: Fita y Pancho Wever 

Amigo di cas: Vdo. Chemito Kelly 

Bon bisiha : Wim y Lina Diaz-Bislik 

Despedida y respons lo tuma lugar diasabra 29 
september 2018 na Aurora Funeral Home di 9or pa 
11 or. Despeus lo tin cremashon. Cremashon lo tuma 
lugar den seno familiar. Despeus di cremashon no por 
ricibi bishita na cas. 

Enbes di manda flor of krans, lo tin un box disponibel 
como donacion na Koningin Wilhelmina Fonds Aruba. 

Dispensa nos si den nos momento di tristesa nos por a 
lubida algun familiar. 



& (fytenuztvuf. 


Aserca Dios cu cantica di alegria. 

Canta contento pa Señor, henter mundo sirbi Señor cu 
alegria, aserk’E cu canticanan di fiesta. 

Salmo 100 - vl ,2 

Conforme Boluntad di Señor y agradecido pa loke el a nifica 
pa nos, a bay sosega den brasa di Señor 


John Lugay 

Cariñosamente yama “Norman” 
* 20-01 -1957 ~| 19 - 09 - 2018 


Na nomber di su: 
Esposa stima: 

Yiunan: 


Nietonan : 


Rumannan: 



Martica Lugay-Franken 

Nicole Adams y Famia (NY) 

Marilyn Lugay 

John Lugay y Daniela Martin 
Rachel, Noah y Jacob (NY) 

John Norman Junior “Opa su Juancito” 

Roy y Judith Lugay y Famia (USA) 

Eric y Theresa Lugay y Famia (USA) 

Celia y Ernest Watkins-Lugay y Famia (USA) 
Herbert Lugay y Famia (USA) 

Olivia y Norbert Gerard-Lugay y Famia 

Clifton Lugay y Famia 

Lucina Lugay y Famia (Hulanda) 

Emilia y Ricardo Gray-Lugay y Famia (USA) 
Marie y Franklin Martis-Lugay y Famia 
Woolder y Karin Lugay y Famia (USA) 
Henry jr y Dionne Lugay y Famia (USA) 

Elsa Franken 
Jose Franken y Famia 
Magaly Franken y Famia 
Rigoberto Franken y Famia 

Evance y Duke Bardouille y Famia (Inglatera) 
Evantie Harriette y Famia (Dominica) 
Ashton y Elsa Son y Famia (St. Maarten) 
Eustace y Ursula Fontaine y Famia (Dominica) 
Joan Fontaine y Famia (Dominica) 


Su Primo- y Primanan, Sobrino- y Sobrinanan, Comer- y 
Compernan, Ihanan 

Su bon amigonan cu e ta considera manera ruman, asina hopi 
pa menciona. 

Su ex trahadonan di su compania Arteco N.V. 

Demas Famia : Lugay, Franken, Charles, Wever, Paesch, 
Loopstok, Lacle, Martin, Hernandez, Roga, Reyes, Watkins, 
Gerard, Makarova, Sam-Sin, Gray, Martis, Tromp, Morris, 
Williams, Riley, Faustin, Trim, Bardouille, Harriette, Son, 
Fontaine. 

Nos disculpa si den nos tristesa nos por a lubida algun 
Familiar. 


Cuña y Suanan: 


Tanta y Omonan : 


Ta invita tur amigonan, bisiñanan y conocirnan pa asisti 
na acto di entiero cu ta tuma luga diasabra 29 di 
september 2018 na Misa Birgen di Fatima, na Dakota 
di 2.00 pm - 4.00 pm. Despues lo sali pa Santana 
Central na Sabana Basora. 


Acto di condolencia lo tuma luga na Aurora Funeral 
Home diabierna 28 di September 2018 for di 7.00 pm 
- 9.00 pm 

Alabes ta invita pa 3 Santo Sacrificio di misa cu ta tuma 
luga na misa Birgen di Fatima na Dakota riba 
Diadomingo :30 di september pa 6.00 pm 
Dialuna : 1 di oktober pa 7.00 pm 

Diamars : 2 di oktober pa 8.00 am 

Mira con Dios a salba mi, 

Tur mi confiansa ta den djE, 

Mi n’ tin miedo: 

Señor Dios ta mi forsa, mi refugio. 

E mes t’Esun cu a salba mi. 

Isaias 12:2 

Nos ta anuncia cu a fayece cristianamente 



Hieronymo Ras 

Mihorconoci como: “Jonco” 

*30-09-1924 - t26-09-2018 
Ex trahado di L4GO, Chaufeur di Autobus, Tocador di 
caha di orgel “El Conquistador” 

Na nomber di su: 

Casa: Isenia Ras-Croes 

Rumannan: tJuanita y Hendrik Maduro-Ras 

tShontin Ras 
tJohanita Ras 

tFelepina y Alexander Leon-Ras 
Dolorita Ras 

Sobrino(a)nan: sra. vda. Luisa Muller-Maduro, sra. vda. 
Maria Croes-Maduro y famia, Leonandio y Chichia 
Maduro y famia, Linda De Castro-Maduro y famia, 
Emilio Maduro y Ana Maduro y famia, Elisabeth y 
Francisco Tromp-Maduro y famia, Yvonne Maduro y 
famia, Glenda Maduro y famia, tClarita Kelly y famia, 
tGorge Maduro y famia, tLucia Maduro y famia, Rita 
Leon y famia, Freddy Leon, Edna Leon, Rosendo Leon 
y yiunan, Swinda y Fabio Kelly-Leon, Erwin y Mariana 
Leon-Boezem, Ida Leon, Nestor Leon, tBenjamin Leon 
y famia, Edwin Ras y yiunan, Nelson Ras y yiunan, 
Robert Ras, tElvis Ras 

Manera yiu: Edwin (Boy) Ras 

Swa y cuñanan: Augustin (Buchi) Croes y 
Irena Reynoso 
Karel (Calito) Croes 

Dominico (Nico) y Anna Croes-Werleman na Hulanda, 
Felecita (Chita) Croes y famia 

Mihor amigonan: Juan y Tina Werleman y famia, Nico 
Vrolijk, Sara Rasmijn, mr. Olindo Koolman y famia 

Su bon bisiña: Leo Kelly y famia 

Tur su ihanan, primo y primanan y conocirnan 

Demas famia: Ras, Wernet, Croes, Maduro, Geerman, 
Muller, Tromp, Kelly, Boezem, Werleman, Castro, Leon, 
Hernandes y demas famia 

Oportunidad pa condolencia: dialuna 1 di october 
2018 na Aurora Funeral Home di 7’or pa 9’or di anochi. 

Ta invita pa e acto di entiero cu lo tuma lugar diamars 2 
di october na misa Inmaculada Concepcion di 2’or pa 
4’or di atardi, despues saliendo pa Santana catolico na 
Santa Cruz. 

Nos disculpa si den nos tristesa nos por a lubida algun 
familiar. 


JP&ZC& GjÇ ÇÇg*/, 

which tronscends oll understonding, 
will guord your heorts Si minds. 

Philippians 4:7 



‘ Çuttenal & _&?***&>*$ 


“Señor ta mi wardador 
Mi’n tin falta di nada; 

Den cucnucu di yerba berde e ta pone mi sosega. 
E ta hiba mi na awa trankil, 

Pa mi por haña forsa” 

Salmo 23. 

Cu inmenso tristesa pero conforme cu Dios su 
boluntad nos ta participafayecimiento di: 



Regina C. Fingal-Bareño 

Mihor conoci como “Oma” 

*14-09-1945 - T26-09-2018 

Acto di entiero lo wordo anuncia después 



'3a*ie>i<il *%<>**te & J^eweUontf. 


Gradicimento/lnvitashon 



ora 


• e<27 

‘Çuttenal £ fén&Mtáony 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 


Cu inmenso tristesa pero conforme cu Dios su 
boluntad nos ta participa fayecimiento di: 



Maria Medarda 
Donker-Luidens 

Mihor conoci como “Dudu” of "Meme” 
*08-06-1917 - T27-09-2018 

Acto di entiero lo wordo anuncia despues 


A 

Awora 

*p€t4tm<i£ *i¥&Me £ 


Pa medio di esaki nos kier a gradici tur esnan cu a 
compaña nos na momento di fayecimento y entiero di 
nos defunto stima 



Karel Bernaldo Ras 

“Ben” of ”Calucho” 

Gradicimento ta bai na tur cu a manda flor, krans y 
jamadanan, na Lucho pa e bunita gesto, na statt y 
personal di H.O.H., na tur e dokternan cu di un of otro 
manera a trate, na Kankerfonds. 

Boso atención tawata un gran consuelo pa nos. 

Alaves nos ta invita pa 3 santo sacrifcio di misa; 
Diadomingo 30 september pa 10’or di mainta, diamars 
2 october pa 7’or di anochi y diabierna 5 october pa 
7’or di anochi na misa Paradera. 


"Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu inmenso tristesa pero conforme cu Dios su 
boluntad nos ta participa 
fayecimiento di: 



Tomasita Benvenuta 
Jansen-Ruiz 

Mihor conoci como “Chita” 

*29-10-1943 - T27-09-2018 

Acto di despedida lo wordo anuncia despues 

AWEMainta 


Diasabra, 29 September 2018 


t? Mainta 

E unico corant GRATIS 



Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



UKe nos riba facebooK 

Keda “up to date” ij MKe nos riba faceboo 
www.facebooK.com/awemainta 


Subi riba nos website 

www.awemainta.com 

AWEMainta completamente 

DIGITAL 




















